- TOUJOURS AVEC TOI!: de desembre 2009\nEl bloc ha estat una eina útil i que no se m'ha fet gens pesada i per tant m'ha agradat actulitzar-la progressivament.\nPersonalment, l'he fet servir d'índex i/o carpeta dels meus propis coneixements, dels que he adquirit i de la compressió que n'he fet dels mateixos, això m'ha servit per estar en contacte directe amb l'assignatura de Gestió de la Informació i TIC i de Comunicació Oral, Escrita i Digital i fer una evolució en aquestes matèries de forma ascendent i no pas amb altibaixos.\nEl bloc també m'ha servit per a saber i poder organitzar-me, a més aquesta ajuda m'ha proporcionat temps per passar diàriament els apunts d'aquestes o de la resta de matèries que tenim, acabant el període de classes amb uns esquemes de coneixements bastant clars.\nPer tant, el bloc m'ha ajudat molt en aquests mesos, a més he intentat fer-lo de la millor manera possible per a que persones que entressin es poguessin assabentar del que parlo sense la necessitat de ser a la classe o a la Universitat mateix.\nL'aspecte negatiu que destacaria del bloc és que la informació que conté qualsevol bloc és oberta a la resta de gent i aquesta la pot agafar i plagiar-la al seu bloc o als seus treballs, etc., això ho trobo negatiu ja que com és un bloc que al final té una qualificació doncs valdria la pena tenir-ho en compte.\nA continuació esmentaré quines són les dues entrades que més m'han aportat en aquests mesos, tot i que m'ha estat difícil decidir-me, ja que n'hi ha varies que tenen bastant contingut que al llarg de l'assignatura m'ha ajudat a entendre-la millor.\nLa primera que penso és important en aquest bloc seria que té per nom: conferència de la web 2.0, la destaco perquè penso que durant tot el quatrimestre hem donat voltes a aquest concepte i jo el vaig acabar d'entendre a la conferència que vàrem realitzar a la setmana d'activitats extraordinàries.\nA la classe vam començar a parlar sobre la Informació, més tard sobre Internet, tot seguit sobre la web 1.0, aquest concepte ja em va posar bastantes qüestions al cap però amb l'ajuda dels altres dos, és a dir, amb la cerca Informació a Internet vaig aconseguir fer-me una idea del que la web 1.0 havia estat i quin desenvolupament havia causat a la societat, però al parlar de web 2.0, sí que vaig suposar que era una millora de la primera però tot i buscar informació no vaig crear-me una definició pròpia que m'ajudès a establir-me un concepte clar.\nGràcies a aquesta conferència les explicacions del professor van agafar cos i per fi vaig poder aclarir-me el concepte de web 2.0 que tant important avui dia és i és per aquest motiu que la destaco, a més de perquè penso que està ben explicada i qualsevol que no hagi assistit a la conferència s'hi podrà fer un esquema de la mateixa.\nSeguidament, citaré la segona entrada del meu bloc que em sembla que té més pes. Aquesta és la que tracta sobre les metàfores de Crook, aquesta gràcies a la pràctica dels diferents programes a classe em va quedar clara de seguida, tot i això, vaig buscar informació a Internet, i desprès de consultar diferents webs i blocs vaig ordenar els coneixements que havia llegit per tal d'aclarar i realitzar un coneixement propi de cadascuna d'aquestes metàfores, així doncs el resultat d'aquest coneixement és l'enllaç citat amb anterioritat en el qual vaig afegir imatges per tal de que els conceptes pertanyents a cadascuna de les metàfores quedessin una mica més clares.\nAixí doncs, aquí acaba la meva síntesi sobre l'assignatura de Gestió de la Informació i TIC.\nPublicat per Lorena Padilla Peña a 16:16:00 Cap comentari: Enllaços a aquest missatge\nNotícia: Contra el fracaso escolar más autonomia\nLa notícia que avui m'ha cridat l'atenció ha estat " Contra el fracaso más autonomia" aquesta només està orientada cap a Catalunya, ja que és la pròpia institució de la Generalitat la que ha fomentat aquesta autonomia a les escoles, per evitar el fracàs escolar.\nLa notícia explica que des de la Generalitat s'ha creat un pla que dóna suficient autonomia a les escoles com per a que canviïn matèries de curs o fins i tot que puguin agrupar alumnes de diferents edats per activitats específiques.\nTot i l'autonomia que se'ls otorga a les escoles, per poder dur un control, la Generalitat demana que es facin plans previs i que es faci saber el grau de graduació a final de curs.\nAquesta nova llei, no deixa de ser una fomentació dels projectes escolars, ja que en funció del projecte l'escola rebra bonificacions i ajuts que afavoreixin curs a curs l'acompliment de les tasques que afavoreixin que els alumnes dels diferents centre es graduïn i no promoguin l'absentisme escolar.\nPersonalment, penso que és una bona mesura contra l'absentisme escolar i el fracàs, a més cada escola sap els seus punts forts i els punts més fluixos i per tant amb els ajuts que rebran poden millorar aquest aspectes amb més recuros o amb la possibilitat d'enfocar-lo d'una manera diferent.\nA més, això de que es puguin moure assignatures de curs afavorirà que els alumnes puguin fer projectes, ja que podrien tenir en el mateix curs dues assignatures correlatives que els ajudi a fer un aprenentatge més significatiu, metòdic i ampli.\nPer aquests motius jo estic a favor d'aquesta nova mesura i espero que s'implanti a la resta de l'Estat Espanyol.\nPublicat per Lorena Padilla Peña a 15:37:00 Cap comentari: Enllaços a aquest missatge\nEtiquetes de comentaris: Escola, Gestió de la informació i TIC, Notícies educatives\nNotícia: L'Escola 2.0 : Conveni entre el Ministeri d'Educació i el Departament d'Educació\nAvui he llegit un article que m'ha semblat interessant compartir al bloc, ja que uneix dos conceptes importants en els meus estudis universitaris: Educació i Tecnologia .\nI es que el Departament d'Educació i el Ministeri d'Educació de l'Estat Espanyol han signat un conveni anomenat "Escola 2.0" aquest concepte ha sorgit de la fusió de l'Escola més tradicional amb la fa poc esmentada i treballada Web 2.0, és a dir, que aquest conveni vol garantir la digitalització de les aules.\nAquesta digitalització comença per posar pissarres digitals a totes les aules, garantir la connexió a Internet des de cada aula, a més de l'ús del Educació 1x1, aquesta significa que cada alumne i cada professor té un miniordinador portatil que està dotat al contingut dels llibres digitals, per afavorir la dinàmica a l'aula i evitar que els alumnes entrin a pàgines que no els aporta res d'educacatiu.\nAquesta proposta s'ha centrat més a la secundària i tot i que jo estudio per ser mestre de primària m'ha semblat important aquest avanç que indubtablement ens toca de a prop, ja que en funció del nivell que demanin les classes de secundària, nosaltres haurem de treballar la informàtica des d'una perspectiva o d'un altre, sempre afavorint el desenvolupament dels alumnes.\nJo sobre això penso que és molt positiu, ja que la societat cada cop més tendeix a digitalitzar-se, la majoria de coses ja les poden fer màquines i nosaltres les usem diàriament, llavors perquè no fer un pas més? Per què no usar la tecnologia per produir coneixement veritables o per saber fonamentar-los o si més no per a poder construir-los amb propietat? Trobo que és una forma d'ensenyar als alumnes un ús d'Internet que potser actualment no saben controlar o usar amb propietat.\nPublicat per Lorena Padilla Peña a 15:42:00 Cap comentari: Enllaços a aquest missatge\nAquesta és la darrera sessió de seminari.\nPer iniciar-la hem continuat amb la activitat de l'actualitat educativa, ja que mancaven dos grups.\nPrimer, l'Esteve Clop i el Carles Costa ens han parlat de la notícia que duu com a titular "Educación confirma que propondrá cambiar el calendario escolar el próximo curso" en ella s'ha parlat de que es vol començar el curs un setmana abans al setembre per tal de que al febrer hi hagi una setmana blanca on els nens i nenes tinguin un descans entre el segons trimestre i el tercer.\nPersonalment, penso que és una reforma favorable per als nens i com que ho és per ells s'ha de fer, tot i que els pares tinguin algunes complicacions en aquella setmana, probablement les empreses i treballs facin alguna cosa per tal d'adaptar-s'hi a la nova situació.\nTot seguit la Mar Gascó i la Núria Maldonado han explicat la notícia "Dos mil familias optan por formar a sus hijos en casa".\nJo no hi estic gaire d'acord, ja que tot i que potser l'experiència no és negativa i potser fan igual o més que l'escola, considero que el mestre i la família han de ser persones diferents per establir aquest triangle que afavoreixi al nen com hem estudiat en l'assignatura de Societat, Família i Escola.\nTot seguit i un cop finalitzada aquesta part més burocràtica, hem iniciat la celebració del Nadal i l'acomiadament de seminari, ja que el proper quadrimestre probablement tindrem un altre.\nCadascú ha portat alguna cosa de menjar o de beure i hem realitzat un amic invisible on hem regalat una postal i un detallet.\nAquest primer seminari ha estat una gran experiència i penso que hem treballat tots a una, a més hem fet grans xerrades i debats que a mi com a mínim, m'han aportat gran quantitat de coneixements i de situacions noves per a mi.\nD'altra banda agraïr tant al tutor com a la resta de companys la seva presència en aquest seminari i tots els aportaments que han fet al llarg del quadrimestre.\nEstudieu molt en aquest Nadal però no deixeu de gaudir amb la família,\nUn petò cordial,\nPublicat per Lorena Padilla Peña a 19:52:00 Cap comentari: Enllaços a aquest missatge\nEtiquetes de comentaris: Seminari 2\nEn la penúltima sessió de seminari, vam establir el rol habitual de classes i per tant, dos companys més, el Marc Pérez i la Sara García van començar a parlar-nos de la notícia que havien escollit. Aquesta duïa com a titular " Les creus a les escoles italianes, un tema que genera polèmica" a partir d'aquesta ens han explicat la notícia en la seva globalitat europea, explicant-nos que casos similars han succeït a Espanya i a Polònia.\nD'altra banda, crec que a les escoles públiques, com que pertanyen a l'Estat i en el nostre cas és laic, no deurien posicionar-se en cap religió i per tant no tenen per què tenir crucifixos, però alhora penso que tampoc molesten, tot i que et puguis o no sentir identificat amb aquella religió o cultura, per tant aquesta batalla entre pares i l'Estat de crucifixos sí o crucifixos no és una ximpleria on es perd temps que l'Estat podria utilitzar en afers més importants, crec jo.\nTot seguit, acabada aquesta presentació l'Òscar Valverde i el Pere Mussoll ens han introduït en una altra notícia, en aquest cas bastant diferent de l'anterior.\nLa notícia de la que parlaven era "A classe hasta los 18 quieras o no", en aquesta, ens han explicat que volen allargar la llei d'Educació dos anys més, per tal de que els alumnes es formin millor i tinguin més clars els seus objectius acadèmics, a més han realitzat una comparativa de diverses opinions i diaris on parlaven d'aquest titular.\nPersonalment, penso que afegir dos anys més als alumnes serà una pèrdua de temps i de calers. De temps, perquè hi ha nens que no volen seguir estudiant per a 'X' motiu i aquests destorbaran a la resta, a més si ja la ESO és una gran pèrdua de temps i de repetició de coneixements constantment, aquest dos anys no crec jo que afavoreixin a una millor educació.\nDe calers perquè aquesta reforma necessita molts diners per a realitzar-se, cal contractar més professors, tenir a l'abast més aules disponibles, etcètera.\nPer tant, no veig aquesta reforma positiva per cap lloc.\nDesprès d'aquestes dues exposicions i de les seves respectives valoracions hem derivat la classe cap a la setmana de activitats extraordinàries, on cadascú a explicat a on va anar i que va fer en la visita a un centre socio-educatiu, en el meu cas i el de la Judit Carrique, ja que vam anar juntes, vam anar a l'Aquàrium, vam escollir aquest lloc pels bons records que guardàvem d'ell en les nostres excursions quan eram molt més petites.\nVam fer una sèrie d'explicacions a l'aula que tan ella com jo tenim explicades als nostres blocs i que per tant, podeu llegir el de la Judit clicant aquí i el meu clicant aquí.\nAmb aquestes explicacions hem finalitzat la sessió d'avui.\nPublicat per Lorena Padilla Peña a 20:13:00 Cap comentari: Enllaços a aquest missatge\nAvui ha estat la darrera sessió d'aquesta assignatura, en ella alguns dels companys que tenien pendent de fer algunes de les activitats que s'han realitzat durant el curs.\nPer exemple l'Adrià Miquel, el Macià Bagur, el Sergio Ramírez i l'Ariadna Garcia han fet la recitació que tenien pendent i que no havien pogut fer.\nEl ''qui ets tu?'' que vàrem realitzar a principi de curs també s'ha pogut realitzar en la jornada d'avui per tal d'ajudar a complir amb tots els requisits que l'assignatura demana. En aquest cas, aquesta activitat l'han realitzat l'Adrià Miquel, la Blanca Vivet i la Cristina Sansalvadó.\nTot seguit, ha hagut una exposició de Territori on la Norma i l'Ariadna ens han explicat mitjançant un power point i ballant les danses tradicionals catalanes, en concret la Sardana i el Ball de bastons.\nFinalment, també ha hagut lloc per els debats, en aquest darrer debat s'ha parlat sobre la religió a les escoles, si és una imposició ideològica o només és part de la nostra cultura.\nFinalment, hem fet una petita reflexió de l'assignatura al llarg del quadrimestre i l'hem plasmat en un qüestionari, com hem fet a totes les assignatures.\nTot seguit, la professora ens ha felicitat les festes i el Nadal amb un poema adient a les dates en les que estem.\nCrec que aquesta classe ha estat útil per a que tothom es poses al dia d'allò que li mancava en l'assignatura.\nSobre el debat, m'agradaria dir la meva, jo penso que la religió cal estudiar-la, segurament des d'un punt de vista objectiu per a respectar totes les religions existents, i més ara amb la multiculturalitat que existeix a les escoles d'avui dia, però s'ha d'estudiar, si més no per entendre la cultura que ens precedeix, així com la cultura clàssica que ha estat marcadísima per les religions i la suplantacions d'unes amb les altres.\nA més, incentivar als nens que tinguin creences no crec que sigui marcar una ideologia sinó apropar-nos a l'objectiu de educar a uns nens amb criteris propis, desenvolupats i madurs i per fer-ho, penso, cal donar primer la informació de la qual puguin triar quina s'apropa més al seu pensament o si no s'apropa cap doncs fer-se ateu.\nCom que la Lluïsa, la professora d'aquesta matèria, ens ha felicitat les festes amb una poesia molt bonica, a mi m'agradaria fer el mateix, però adequant-la a l'etapa primària, així que citaré una poesia que els nens i nenes d'aquesta etapa escolar reciten sovint quan fan la recitació típica de nadal.\n"Com alegra campaneta,\nque no para de sonar,\nperquè us vull felicitar...\nA més, aquí us deixo un vídeo on reciten diverses cançons en rotllana i molt divertits.\nEtiquetes de comentaris: Comunicació oral escrita i digital, Debats, Territori\nAvui com cada dilluns des de fa tres o quatre setmanes, hem fet l'exposició del Territori.\nAquesta sessió ha variat una mica de les anteriors degut a que han estat unes exposicions més curioses i originals, ja que per exemple la Sara Olmo i l'Elena Ruiz ens han presentat els topònims i la seva relació amb el territori; l’Elena Carmona i l’Alba Estragué que han parlat sobre la tradició castellera a la comarca del Penedès; l'Esteve Clop i el Carles Costa han encetat una ruta turística per la Seu d’Urgell explicant-nos els llocs més emblemàtics i la La Natàlia Carrique i el Javier Garcia ens han explicat la llegenda del Timbaler del Bruc, ja que ella hi viu en aquest poble.\nDesprès de que els companys citats en un període de 10 minuts exposessin el seu tema mitjançant el suport de com a mínim un power point, s'han finalitzat les exposicions de Territori per aquesta jornada.\nM'ha agradat que les temàtiques divergissin de les anteriors i sobre tot entre elles, perquè recordo que quan jo vaig exposar juntament amb la meva companya Eva Ladevesa, la resta de grups feien les seves exposicions de les festes tradicionals dels diferents pobles que explicaven i personalment, tot i que tots ho van fer molt bé, em va carregar una mica, ja que totes les festes tradicionals de pobles tenen un contingut semblant.\nI per això, avui m'ha fet interessar força ja que cada exposició era completament diferent a la resta.\nA més, trobo que la gent ha après, i molt bé, dels errors que els altres han comès i que per tant, hem passat d'anar apurats de temps en les primeres sessions i de que els nervis es notessin moltíssim a que a cada classe ens sobri temps i que la gent desenvolupi més tranquil·lament la seva exposició.\nPublicat per Lorena Padilla Peña a 17:18:00 Cap comentari: Enllaços a aquest missatge\nEtiquetes de comentaris: Comunicació oral escrita i digital, Gestió de la informació i TIC, Territori\n3.1 Explicacio del projecte\n3.2 Preguntes freqüents\n3.5 Escoles participants\n3.7 L’àlbum de fotos\n3.9 Espai per professors\nÉs un mètode de treballar integrant les noves tecnologies - que fomenta la col•laboració- perquè s’ha de fer a través de l’ordinador i més concretament de la xarxa. Els projectes estan connectats en xarxa això permet poder compartir coneixements amb altres grups.\nLA VOLTA A ESPANYA AMB LES MATEMÀTIQUES\nEl nostre projecte telemàtic fa una volta per diferents indrets d’Espanya. Per poder completar la volta cal resoldre un exercici matemàtic que se’ns planteja a cada ciutat, i enviarem per e-mail, juntament amb les imatges que ens demanin, per poder rebre la clau i continuar viatjant.\nVal a dir, que per iniciar el projecte és necessari enviar una imatge del grup i a partir d’aquí podem accedir-hi mitjançant la clau d'accés que ens proporciona el servidors. A causa d'aquest inconvenient no hem pogut desenvolupar el projecte.\n3.1 Explicació del projecte\nPrimerament se'ns explica com hem d'elaborar el Projecte Telemàtic. Aquest apartat ens proporciona les perímetres informacions sobre el que haurem de dur a terme això facilita la tria del projecte així com introdueix al mestre en aquest.\nCom indica el títol aquí trobem les preguntes que els mestres es solen plantejar abans de començar el projecte. Són preguntes que poden solucionar els entrebancs i a l'hora, com en l'apartat anterior, ajuden a decidir el projecte que volen dur a terme.\nEls mestres deixen en aquest apartat els comentaris que creuen que els altres companys han de llegir com també suggereixen determinades activitats a realitzar una vegada acabat el Projecte Telemàtic.\nClassifica les categories de problemes que ens proporciona el Projecte Telemàtic segons l'edat dels alumnes i la dificultat dels problemes. Hi ha la categoria A que és l’adequada pels alumnes de primària, cicle superior. La categoria B destinada als alumnes de l'ESO però concretament al primer cicle.\nAquest apartat del Projecte està actualitzat fins l'any 2005 però pel que podem observar, fa constància de les escoles que col•laboren amb la pàgina web. Totes aquestes escoles duen a terme el Projecte Telemàtic al seu centre educatiu.\nAquí comença el nostre projecte però prèviament és necessari enviar un e-mail amb una fotografia del grup classe a l'adreça scapella@xtec.cat\nEn aquest apartat trobem les imatges de les classes participants, però com en l'apartat de les escoles participants l'ultima actualització és de l'any 2005\nNo podem saber el contingut d’aquest apartat perquè està restringit als mestres que duen a terme els Projectes.\nAquest projecte l'hem escollit per varies raons, però potser els arguments que més pes han tingut a la nostra el.lecció són el funcionament d'aquest, que és molt diferent a qualsevol altre,perquè treballen amb un programa tancat al qual només s'hi pot accedir amb clau, i això fa que sigui especial i també potser més motivador per als participants. En quant a contingut, les matemàtiques són per a molts dels alumnes un punt clau en la seva etapa acadèmica, i per això, és un projecte un xic més engrescador per a ells, una forma de superació o un element de suport en el seu aprenentatge. També, el fet que hi hagi una separació per cursos, que fa possible un major nombre de participants, i per tant, un afany per superar aquest repte per a tots ells, i ser els campions de "la volta a Espanya".\nUn altre factor és l'espai que destina al professorat, que poden veure la implicació dels seus alumnes, així com seguir de prop el que fan altes escoles i provocar així un interès més profund al seu alumnat en veure que tenen rivals amb característiques similars, i per tant, han d'aconseguir ser millors en les tasques que han de dur a terme i ens els exercicis a realitzar.\nPublicat per Lorena Padilla Peña a 23:40:00 Cap comentari: Enllaços a aquest missatge\n1. Què és una Webquest?\n4. Valorar un exemple de Webquest\nLes WebQuest són activitats guiades que promouen la investigació del usuari. La informació de les WebQuest sol ser majorment extreta d'Internet.\nL'Eva Ladevesa, la Maria Garcia i jo (la Lorena Padilla) hem escollit una WebQuest que es titula ''anem de viatge'' ( enllaç).\nAquesta està estructurada en cinc eixos que es mostren a l'entrar dins la WebQuest mateixa. Aquest eixos són:\nOn mitjançant un tutor ( un ratolí) ens expliquen de què tracta la WebQuest escollida. En aquesta introducció se'ns crida a ajudar a aquest ratolí a viatjar amb transport públic per la ciutat, sempre i quant siguem els usuaris qui escollim aquest transports.\nDins aquest apartat se'ns mostra una sèrie d'icones com les que tenim a continuació ( imatge ''iconesborrar'') al costat de les quals s'explica la definició i el significat que al llarg del webQuest se li donaran.\nAixí doncs, podem veure que la primera icona fa referència a una cerca d'informació sobre els llocs als que hem de viatjar, la segona icona és informació sobre els mitjans de transport, la tercera ens indica que hem de mostrar el recorregut d'aquest viatge i per últim, amb la darrera icona se'ns demana que quantifiquem el cost del viatge.\nEn aquest apartat s'explica com s'han de distribuir els grups classe, així com els diferents itineraris que ens proposen fer.\nA més mitjançant les icones anteriors es torna a fer una explicació, aquest cop més detallada, del que els alumnes - usuaris hauran de fer quan es trobin en l'itinerari aquesta senyal.\nDins del procés ens esmenten els possibles recorreguts que podem fer i ens aclara que sempre el punt d'inici serà la escola a la qual pertanyem. A la següent diapositiva d'aquest eix ens estableix els diferents transports públics que podem utilitzar per moure'ns per Barcelona.\nEl procés continua explicant que cal fer ús de mapes i esmenta diversos programes que treballen en aquest suport, per tal de garantir la proposta d'activitat i que els nens i nenes puguin establir quin és el recorregut exacte des de la seu lloc de residència fins al lloc on volen anar.\nTot seguit els usuaris han de calcular el cost del viatge que han de fer amb l'ajut d'una taula on s'expressa les diferents destinacions i el cost de cada mitjà de transport.\nFinalment, en aquest apartat se'ns proporciona més informació sobre el tema del que tracta per si volem ampliar o cerca alguna cosa concreta.\nAquest apartat va destinat al mestre/a on se li proporcionen dos quadres que estableixen l'avaluació corresponent a cadascun dels apartats treballats dins d'aquesta WebQuest. També s'estableixen els apartats valorables del treball en grup que els membres del mateix han hagut de treballar.\nAquest apartat funciona a mode de autoavaluació, ja que va dirigit essencialment als alumnes que han de deixar constància de la seva opinió del treball, primerament avaluant el seu treball personal i tot seguit avaluant el treball en grup que entre tots els membres del grup han assolit.\nHem escollit aquest exemple de Webquest ja que ens ha semblat interessant el tema que planteja, i el desenvolupament tan específic i detallat que hauran de realitzar els alumnes mentre dura el seu treball. A més, estan també treballant diverses matèries que s'impateixen a classe com la Geografia, en aquest cas treballen les comarques catalanes, i dins d' elles, alguns edificis o centres d'interès cultural com poden ser la Sagrada Familia, el Museu Dalí, etc. A més, han d'elaborar un pressupost del cost del trajecte fins al seu destí. Per tant, també estan treballant l'àrea de les Matemàtiques.\nEn quant a la distribució dels grups, ho faran en grups i aquests, triaran el tema que més els interessa, fet que també garantitza l'autonomia dels alumnes a l'hora d'escollir, ja que el professor en aquest cas no és qui encomana les tasques a cadascú.\nTambé, per acabar d'enllestir el treball, han d'utilitzar programes informàtics com el Paint, que el ajudaran a culminar una feina ben feta i també a saber utilitzar aquest programa per properes ocasions.\nEn definitiva, un bon exemple de Webquest que combina la capacitat intel.lectual dels alumnes i l'ajuda dels mitjans tècnics que avui en dia fem servir sovint.\nPublicat per Lorena Padilla Peña a 23:15:00 Cap comentari: Enllaços a aquest missatge\nS'ha començat la sessió de Comunicació oral, escrita i digital amb la exposició dels textos que cadascú havia escollit, ja que en aquesta sessió ha predominat l'explicació de contes i històries més que la poesia que altres cop ha estat més present.\nLa gran quantitat de persones han ocupat el temps reglamentari de dos minuts i no s'han passat gaire.\nM'ha agradat molt la interpretació que ha fet l'Eva Ladevesa del seu conte '' La llegenda de Montesquiu'' i l'Anna Llongueras i la explicació del fragment de Mirall Trencat on explica la sensació de l'Armanda al morir la Maria.\nA continuació, hem iniciat els debats, tot i que aquest cop només s'ha dut a terme un, perquè l'altre grup no podia fer-ho.\nEl grup que ha dut a terme el debat estava a favor i en contra del canvi de les vacances escolars. Aquest tema els ha semblant interessant debatre-ho perquè és un tema que ha estat notícia darrerament, ja que volen avançar el curs una setmana i començar les classes a principis de setembre per a que al febrer o març els alumnes tinguin una setmana de vacances que trenqui el final del segons trimestre amb l'inici del tercer.\nM'ha semblat molt interessant la sessió d'aquesta assignatura, ja que les exposicions al contrari que les del principi, duren els 2 minuts reglamentèris i això fa que sigui molt més ràpid aquesta part. Per això el públic que escolta no s'aburreix i escolta atentament fins el punt de analitzar els moviments i trucs que cada company utilitza per a realitzar correctament l'exposició.\nEl debat d'aquesta setmana m'ha semblat que tenia un tema interessant, tot i que l'Àlex deia constament silencia i això em feia perdre en el debat una mica. Malgrat això, m'ha semblat que ho han fet bastant bé.\nVal a dir, que la professora ens ha explicat com anirà l'examen i que sortirà, això ens ajudarà a preparar-lo més conscientment.\nLa Lluïsa ens ha dit que podem esmentar algunes preguntes de cara a l'exàmen, no tant per a que surtin a l'exàmen, sinó per a saber el que hem de aprendre'ns i saber explicar.\nAlgunes de les preguntes que podrien sortir a l'exàmen podrien ser:\n- Què saps sobre la llengua oral? I sobre l'escrita?\n- Quins aspectes són importants de saber de la llengua oral? I de l'escrita?\nPublicat per Lorena Padilla Peña a 16:46:00 Cap comentari: Enllaços a aquest missatge\nAlexandre Jollien a Blanquerna\nEn la sessió de seminari d'avui hem realitzat l'activitat adapatada de l'actualitat educativa. Les meves companyes l'Anna i la Norma ens han explicat la notícia: ''El FP de grado medio dará acceso a un Bachillerato de un sólo año'', en aquest temps de 10 minuts ens han explicat que tot i ser una bona idea per als estudiants que no poden assolir el nivell que es demana a el Batxillerat comú o els que no volen, ja que els facilitarà l'entrada a la universitat. Malgrat això, pels joves que assoleixen el nivell i volen seguir estudiant serà una trava i una discriminació, per tant, aquest punt seria on la Llei hauria d'actuar per tal de que ambdós col·lectius surtin beneficiats d'aquesta notícia.\nTot seguit, ens hem reunit amb la resta de seminaris per veure la conferència de l'Alexandre Jollien, ja que aquest fa aproximadament cinc anys va venir a donar-la a Blanquerna.\nEn aquesta, he observat que a grans trets la seva opinió no dista molt de la meva, ja que arran del meu Treball de Recerca, el qual duia com a títol '' La inserció laboral de persones amb discapacitat psíquica'', vaig aprendre a mirar i observar moltísimes coses que l'Alexandre explica i pensa.\nUna de les coses en les que hem coincidit en opinió i que penso que és important remarcar degut a que el és un dels pilars centrals del contingut del seu llibre ''Elogi de la feblesa'', és que cadascú de nosaltres és diferent, com ell esmenta nosaltres, tots i cadascun de nosaltres som 'anormals'.\nA més, jo penso que tots tenim mancances, menys o més evidents que ens limiten o com a mínim ens dificulten actuar d'una determinada forma o pensar, dir...\nTambé cal dir que l'Alexandre pensa que la inserció en la societat és una de les feines claus de l'escola, ja que no cal pas tractar als alumnes que tenen dificultats amb diferencia, amb més atenció i/o estar-hi més pendents d'ells, sinó el que cal és establir un vincle afectiu i acadèmic DIFERENT amb cadascun dels nostres alumnes, per salvar les diferències que ells mateixos ( i nosaltres com a mestres) aporten a l'aula.\nPublicat per Lorena Padilla Peña a 23:06:00 Cap comentari: Enllaços a aquest missatge\nEn aquesta sessió de Seminari, la qual acosta una mica més el final d'aquest quadrimestre, hem fet una adaptació de l'actualitat educativa. Aquesta adaptació consisteix en explicar en un marge de 10 minuts una notícia actual, sense limitar-se a la notícia en sí, sinó que cal buscar i investigar la informació externa que configura i dóna pas a la notícia que s'explica.\nAvui la Judit Carrique i jo exposavem com a primer grup.\nLa notícia que hem escollit ha estat la inserció dels ordinadors a l'aula, aquesta l'hem explicada mitjantçant el següent power point:\nenllaç de l'entrevista.\nA continuació explicarem amb més detall alguns dels punts que trobem més interessants d'aquesta notícia:\nExplicació dels mites: la jornada davant de l'ordinador no són pas 8 hores ja que en la jornada escolar també es llegeix i s'incentiva a l’escriptura mitjançant una intranet on el centre escull quins continguts digitals relacionats amb els temes que s’estan donant a classe o només deixant-los visitar portals de caire educatiu on el mestre obté l’atenció dels alumnes ja que es el guia en les eines digitals.\nD’aquesta manera aquest fet es una realitat que tots els docents son usuaris digitals i en cas de que no ho siguin s'han creat cursos per adaptar-los curricularment.\nMestre: ” jo penso que esta bé començar a introduir l’ordinador en el procés d’ensenyament - aprenentatge però sempre que sigui compartit amb la metodologia tradicional de llibres i quaderns, es evident, que l’ús de l’ordinador a l’aula desenvolupa dues competències bàsiques molt important com són l’ús de les noves tecnologies i l’autonomia de l’alumne.”\nPares: alguns rebutgen la subvenció dels ordinadors perquè pensen que aquests diners s’haurien d’invertir en ajuts de llibre i d’altres, recolzen la idea perquè consideren que vivim en un món on les noves tecnologies són prioritàries.\nAlumnes : Els alumnes estan a favor d’aquest canvi ja que a mes del llibre en suport digital, tenen un camp ben obert de possibilitats on resoldre dubtes de tota mena i rebre més informació.\nDesprès de nosaltres les meves companyes l'Elena i l'Alba han explicat una altra notícia\nreferent a que es vol avançar el curs per tal de desprès poder tenir una setmana al febrer o març i separa el segon trimestre del primer.\nElles ens han ampliat que això ocasionarà moltes despesses als pares que durant aquesta setmana de vacances no puguin fer-se càrrec dels seus fills perquè hauran de pagar cangurs, esplais i d'altres activitats extraescolars.\nTot i així, per a les persones que puguin permetre-s'ho serà una bona època per fer turisme tal i com incentiva la Generalitat.\nEl títol de la notícia és el següent: L'escola obrira al març si els pares hi monten activitats\nTot seguit hem parlat sobre el llibre 'Elogi de la feblesa' de l'Alexandre Jollien i hem comentat el treball que havíem de fer sobre la lectura d'aquest llibre.\nPersonalment, m'ha agradat el llibre moltísim, m'ha semblat interessant el format en que s'ha publicat el text, ja que la intervenció del mètode socràtic penso que tant per l'autor com per a lector ha estat més fàcil la comprensió, lectura i escritura de l'obra.\nMalgrat això properament veurem la conferència que l'autor va fer a Blanquerna uns anys enradera i serà aquí on explicaré la meva opinió i la de l'Alexandre Jollien.\nPodeu veure-ho clicant aquí.\nPublicat per Lorena Padilla Peña a 21:10:00 Cap comentari: Enllaços a aquest missatge\nNotícia : La introducción de portátiles en el aula mejora la disciplina escolar\nAvui parlaré sobre una notícia que des de l'inici de curs endevant ha estat present al dia dia de la facultat.\nÉs un tema que ens toca de ben a prop, bàsicament perquè volem ser mestres, i com a futurs educadors ens interessa la informació i evidentment perquè nosaltres que ara ens estem formant hem de canviar aquesta formació seguint els passos que fa en la societat. És a dir, hem de ser versàtils, dinàmics i poc estables ja que la forma d'ensenyar i d'aprendre dista molt del que era fa una dècada i probablement canviarà encara més d'aquí a deu anys més\nLa notícia que presento ha sortit en El Periódico i rep el titular de: ''La introducción de portátiles en el aula mejora la disciplina escolar''.\nAquesta notícia explica que en aquelles escoles on s'han fet servir ordinadors com a suport a l'aula s'ha millorat el comportament i els resultats acadèmics.\nAquest canvi d'actitud s'ha produït perquè els nens entenen millor el que estudien, internet és una xarxa que eleva fins l'infinit els recursos de cerca i per tant, els nens i nenes que abans es quedaven amb dubtes de la lliçó, ja sigui perquè la forma del professor al explicar no els era entenedora, perquè el llibre no aclaria aquell dubte o perquè era un dubte general on ni el professor/a ni els alumnes el sabien resoldre, ara poden consultar a la web on tenen una infinitat de portals educatius que els ofereixen la resposta, a més d'ampliar els seus coneixements i a més, aconseguir consolidar l'aprenentatge gràcies a informació visual ( imatges, vídeos, power points...) i fins i tot sonora ( converses, entrevistes, música, sons...).\nAquesta gran quantitat d'estímuls provoquen en els nens i nenes una inmersió al coneixement a més d'ajudar a incentivar la curiositat d'aquests alumnes.\nEl que a l'aula es tradueix amb millors notes i per suposat, menys distraccions i una millor dinàmica a l'aula.\nPer això, podem establir que aquest canvi en la forma d'ensenyar i d'aprendre és favorable per al mestre/a que està deixant de ser el policia que sovint és assetjat a la pròpia classe on imparteix matèria. I també favorable pels alumnes que aprofiten més el temps escolar, aprenen més i millor, a més de incloure'l dins del procés de creació de coneixements, del qual sovint se'l tenia apartat i se li donaven els contingut sense treballar-los.\nPublicat per Lorena Padilla Peña a 17:09:00 Cap comentari: Enllaços a aquest missatge\nPer arribar al terme 'amic' hem de passar pel terme Amistat. L'amistat és una relació i un lligam afectiu que s'estableix entre com a mínim dues persones, les quals donen i reben afecte, comprensió, acollida, respecte, i empatia, així com comparteixen moments i situacions que els fan unir-se més.\nAquesta unió crea un vincle que és el que rep el nom d'amistat.\nPer tant, un amic o amiga és aquell amb qui comparteixes moments, aquell que t'acull quant més ho necessites, que t'escolta i et comprèn, que es posa en el teu lloc davant les situacions.\nÉs aquell qui et parla clar sense ferir els teus sentiments, aquell que quan et veu sap com et trobes i sap treure't aquell somriure que tant necessites.\nL'amic comparteix els bons moments i multiplica la felicitat que provoquen a més d'alegrar-se'n, de les tristeses els hi treu importancia, procura que vegis el got mig ple i que t'obris al teu voltant, ja que sempre existeix un motiu ( o més d'un) per somriure.\nMalgrat vulgui fer-te feliç mai no t'enganyarà sinó que ben al contrari et posarà els peus a terra i sobretot un bon amic, aquells que diuen són de veritat t'estimarà, t'estimarà tal com ets, amb els teus errors, defectes i virtuts, t'estimarà siguis alt o prim, ros o pel-roig a més, d'alegrar-se enormement de tenir un amic com tu!\nPersonalment, crec, que l'existència d'amics és molt possible tot i que són difícils de conèixer perquè l'egoisme massiu ha entrat en la societat de forma brusca, aquest fet fa que només volguem rebre i no pas donar, aquest error cal rectificar-lo ja que la paraula AMISTAT acull tots els aspectes esmentats amb anterioritat però de forma dual, és a dir, d'una banda rebre aquesta estima i per altra banda donar-la, perquè sinó la paraula amistat s'esvaeix igual que aquell amic que se sent traït.\nPublicat per Lorena Padilla Peña a 19:54:00 Cap comentari: Enllaços a aquest missatge\nEtiquetes de comentaris: Experiències, Seminari 2\nLa presa d'apunts\nLa darrera sessió de seminari s'ha iniciat establint que faríem en el darrer dia de seminari, ja que el quatrimestre que ve canviarem de tutor de seminari i encara no sabem si de companys del mateix.\nDesprès de quedar en fer un amic invisible i un pica pica, hem iniciat la classe de debò.\nAvui hem parlat de la presa d'apunts mitjançant el suport i l'exemple dels apunts que vam prendre en la conferència de l'Eulàlia Bosch anomenada 'Fer de Mestre' enmarcada dins la setmana d'activitats extraordinàries.\nA partir d'aquests apunts que teníem fotografiats i exposats al projector el professor ens ha induit a parlar de les diferències de cadascun dels apunts.\nLes principals diferències dels nostres apunts han coincidit bastant amb els diferents tipus de presa d'apunts que existeixen.\nHi havia apunt més esquemàtics, d'altres més conceptuals, hi havia també una barreja de tots dos i per últim hi havia apunts més visuals.\nCom a factor favorable dels apunts més esquemàtics i visuals és l'estalvi de temps que aquests requereixen en comparació amb els més conceptuals.\nD'altra banda els més conceptuals citen o expliquen més idees, potser secundàries que ajuden a ubicar la informació i a no perdre-la ni ometre-la.\nTot i això, i independentment del tipus de presa d'apunts que fem, és interessant destacar les idees principals de la informació que rebem.\nUn cop finalitzada aquesta part on hem comparat els nostres apunts amb les formes existents, el tutor ens ha mostrat mètodes per a realitzar una presa d'apunts més exaustiva, aquesta s'anomena el mètode de les 6R.\nVal a dir que existeixen molts més mètodes, un altre que hem sembla interessant és el métode d'abans, durant i desprès.\nPersonalment, m'agrada prendre apunts conceptuals, ja que si esquematitzo molt a més de perdre informació, al rellegir-los no entenc gaire les idees que he volgut plasmar i per tant perdo encara més informació.\nTot i així, trobo interessant la idea de destacar les idees principals de la informació rebuda, ja que això permet que en un cop d'ull quedin clares les idees i això ajuda a agafar el fil de la explicació.\nPublicat per Lorena Padilla Peña a 22:30:00 Cap comentari: Enllaços a aquest missatge\nLa sessió de COED ha tornat a ésser iniciada per les quinze persones que havien de fer la exposició dels seus textos davant tota la classe.\nCom ve sent comú, han predominat els contes, tot i que hi ha hagut algun cas en el que s'ha recitat poesia.\nLa major part de la gent que avui recitava ha encetat el seu conte o poesia en dos minuts, poca ha estat la gent que s'ha passat o no ha arribat i tot i això, no han clavat els dos minuts per poc.\nTanmateix, al finalitzar aquesta part de la classe, s'han iniciat els debats, en aquest cas amb més diversitat de temàtica.\nEl primer debat ha introduit la proposta a favor i en contra de l'allargament de l'educació obligatòria fins als divuit anys, com ha fet públic el ministre Gabilondo darrerament.\nTot seguit, jo i nou companyes més hem iniciat un debat, el meu equip i jo a favor i la resta en contra, de la inserció de les noves tecnologies a l'aula i en especial als ordinadors.\nAmb aquest darrer debat ha finalitzat la classe de Comunicació oral, escrita i digital.\nPer fer reflexió a la classe de COED caldria fer esment que la professora d'aquesta matèria ens explica i ens aconsella com hem d'exposar en públic i ens argumenta que les activitats que fem diàriament volen ser el treball d'un fruit, aquest fruit cal dir que és ser bons mestres, saber aplicar l'argumentació i l'explicació a l'aula i tenir un posat que s'apropi als alumnes en lloc d'allunyar-se en quant estiguem en una aula.\nPer tant, els debats i les recitacions són exercicis bàsics per parlar correctament amb altres professors, alumnes i pares dels mateixos.\nAixí doncs, i encarant la reflexió cap a un altre lloc, penso que el nostre debat ha sortit bastant bé i que el meu grup, és a dir, el que estava a favor de la inserció de les TIC a l'aula, ha investigat prou bé aquesta notícia per tenir recursos i argumentacions.\nDe l'altre debat penso que ambdós equips han treballat conjuntament, i tot i donar voltes a la mateixa idea han deixat clares i argumentades les seves postures.\nCom ampliació d'aquesta entrada al bloc m'agradaria enllaçar les notícies d'on s'han extret els dos debats de la sessió.\nEl primer grup ha agafat la notícia que va suggerir Gabilondo, que podem trobar clicant aquí.\nD'altra banda, el meu grup s'ha basat en la notícia que esmentava la incorporació d'ordinadors a l'aula que podem trobar clicant aquí.\nTambé deixaré alguna informació pertanyent al debat que vam fet sobre la inseció de les TIC a l'aula on es parla sobre les aportacions que la tecnologia dóna a la societat.\nA més aquí deixo un slideshare que penso que resumeix bastant bé el que significa l'ús de la tecnologia dins l'aula escolar, tal i com parlavem al debat.\nPublicat per Lorena Padilla Peña a 18:07:00 Cap comentari: Enllaços a aquest missatge\nEtiquetes de comentaris: Comunicació oral escrita i digital, Debats\nL'escola a la que jo, faré referència i descriure és la Sadako.\nAquesta escola està situada al carrer Collserola, número 42, com podem observar des de l'apartat situació de la mateixa pàgina web.\nDegut a la seva situació podem intuir que el seu context sociocultural i socioeconòmic és benestant.\nVal a dir, que l'escola té un projecte educatiu molt diferent als que jo estava acostumada a veure.\nAquest projecte pedagògic està basat en la Filosofia 3.18, aquesta com ens explica el centre en la seva pàgina web, intenta que l'alumne desenvolupi la seva capacitat de raonar les situacions, així com les seves capacitats cognitives. D'altra banda, i per afavorir a aquesta doctrina d'ensenyament el centre ha establert una classe de psicologia emocional, on els nens amb l'ajuda del tutor i un psicopedagog/a adquireixen el vocabulari i el coneixement necessari per a expressar els seus sentiments i saber explicar-los.\nUna altra branca d'aquest projecte educatiu tan ampli és l'ús de desdoblaments i racons que afavoreixen l'aprenentatge dels alumnes.\nAquesta activitat en els nens de primària i parvulari es tradueix en desdoblaments de lectura, és a dir, de les dues línies existents se'n fan tres grups, cadascun amb un nivell de lectura diferent, ordenats de millor a pitjor.\nCada alumne es situa en el seu grup de lectura corresponent, allà llegeixen, cada grup amb una metodologia i didàctica diferent.\nPer fer-se una idea, explicaré tots tres. El grup A, que és el que llegeix millor, llegeixen sols, la professora només segueix la lectura, observant i corregint les paraules que es pronuncien malament, així com explicant aquelles que el seu significat no quedi massa clar per als alumnes.\nEl grup B, sovint el més ple d'alumnes, s'asseuen al terra i la professora, interromp i corregeix sovint la mala pronunciació, a més allò que llegeixen se'ls fa repetir per a que la següent vegada s'enrecordin.\nFinalment, el grup C, on se situen els alumnes que pitjor llegeixen, duen a terme aquesta activitat amb més dinamisme, la professora repeteix el que l'alumne llegeix i els gesticula tot allò que pot, per tal de fomentar la lectura dins i fora de l'aula.\nUna altra activitat dins del projecte educatiu són els projectes com a mètode de treball.\nAquests són el guió curricular del centre, ja que a partir de temàtiques diverses treballen totes les assignatures recollides en projectes.\nA més, a partir de temes que es tracten a l'aula i que tenen contingut interessant pels alumnes es dóna el nom a la classe, escollit pels propis alumnes. Aquesta activitat és molt motivadora per als nens i nenes de cada classe.\nSi descric el complexe escolar, cal esmentar que és bastant complet. Consta de dos patis, un sorral amb un hort, un gran menjador, ja que la majoria de nens es queden a dinar dins l'escola i a més també rep ús en diferents crèdits variables que fan sobre el menjar i com aprendre a cuinar.\nExisteixen dues classes per curs, ja que aquesta escola consta de dues línes, però a més hi ha algunes classes més petites que s'usen com a racons.\nExisteix una biblioteca, tot i que com sovint és emprada per professors i pares en les seves reunions educatives, hi ha prestatgeries plenes de llibres per a diferents edats en tots els passadissos.\nConsta també de lavabos i d'una recepció.\nEn un centre, situat just al davant, hi ha l'aula de plàstica de els alumnes d'ESO i el gimnàs.\nEls pares formen part d'aquesta gran comunitat educativa. Des de P3 fins a 4rt de primària poden acompanyar als seus fills a la classe i recollir-los en la mateixa. A partir d'aquest curs no s'admet per aconseguir la autonomia i la maduresa del nen o nena.\nVal a dir, que la implicació dels pares és fonamental per a dur a terme aquest projecte, des del meu punt de vista, tant innovador, perquè són els pares juntament amb els docents els que s'encarreguen, com a acció comuna, d'ensenyar uns valors al nen/a. A més, la relació de l'AMPA amb els docents és contínua i es comuniquen cada setmana.\nL'escola com a centre és concertat i laic. El seu horari és diferent a la majoria d'escoles, ja que en infantil i primària comencen a les 8:30 i acaben a 12.45, malgrat que gairebé tots els alumnes es queden a dinar dins l'escola, per tant, la jornada escolar de tarda comença a les 14.45 i finalitza a les 16.45.\nFinalment, la didàctica que duen a terme els professors a les respectives aules, és molt motivadora i dinàmica, la seva funció és estrictament de guia de l'ensenyament i coneixements dins l'aula, així com orientadors dels mateixos.\nCom a darrera curiositat, m'ha cridat l'atenció el nom de l'escola i al esbrinar quin és, m'ha semblat que està molt ben escollit. Entrant a la pàgina de l'escola esbrinareu el perquè del seu nom.\nPodeu entrar a la web del centre clicant aquí.\nAltres companys han estat a altres escoles interessants de conèixer, així que deixaré l'enllaç per a que pugueu assabentar-vos de la resta d'experiències:\nJudit Carrique - El Puig\nAnna Llongueras - CEIP Pompeu Fabra\nEsteve Clop -\nSara García - Escola Pía de Moià\nCarles Costa -\nPere Mussoll - CEIP Estel - Guinardó\nMarc Pérez - Dolors Monserdà Sant Pau\nÓscar Valverde - CEIP El Martinet\nAlba Estragué - CEIP Auró\nElena Ruíz - CEIP Auró\nNorma Augusto - CEIP Dovella\nMar Gascó - Virolai\nNúria Maldonado - Escola Arc Iris\nPublicat per Lorena Padilla Peña a 22:19:00 Cap comentari: Enllaços a aquest missatge\nEtiquetes de comentaris: Activitats extraordinàries, Escola, Seminari 2\nNotícia: L'Escola 2.0 : Conveni entre el Ministeri...\nNotícia : La introducción de portátiles en el aula...


AJUDA: La seva filla de 17 anys pateix la síndrome de "la bella dorment"\nMarleny Tovar demana ajuda a les autoritats colombianes per a la seva filla Sharik Tovar, una jove de 17 anys que pateix la síndrome de Kleine-Levin, millor conegut com el de "la bella dorment".\nMarleny explica que el que més necessita la seva filla és un suplement nutricional i atenció en neurologia. I des de fa dos mesos l'Entitat Promotora de Salut del Règim Subsidiat Capital Salut no el subministra, informa Debate.\nEn un dels episodis, en els quals va dormir 22 dies, va perdre la memòria totalment\nSharik tenia tot just dos anys quan va tenir el seu primer son prolongat. La seva mare explica que "en un episodi de son de 48 dies l'any passat, al juny, va perdre la memòria temporalment. Però va ser el gener, amb un episodi de son de 22 dies, on va perdre la memòria de manera total i em preguntava qui era".\nAl principi de la malaltia, la jove no dormia i tocava donar-li medicaments perquè descansés. Després, es va passar 17 dies dormint. La síndrome de Kleine-Levin és un trastorn neurològic que consisteix que el pacient dormi períodes prolongats de temps.\nDURES IMATGES: Brutal atac amb matxet a una dona enmig del carrer


JOCS DE ATAC - Juga gratis a jocs online\nJocss online gratis atac\nAquí trobaràs una selecció de jocs atac per jugar gratis a SuperJocs.com, la web de jocs gratuïts a Internet. Tria jocs atac de la llista i juga ara, sense descarregar res. Aquests jocs atac són gratis.\nJuga a jocs atac\nMés jocs de atac\nI per a jugar gratis a atac\nNo et perdis aquests jocs atac\nTots els jocs atac\nJOCS de ATAC per a jugar gratis i online. Juga ara i sense descarregar res a jocs de atac a Super Jocs, la millor web de jocs gratis online.. Juga ara a jocs de atac, és gratis i no has d'instal·lar res si jugues a la web de jocs SuperJocs.com. Aquí trobaràs Jocs atac. Si vols jugar a atac gratis, visita'ns cada dia a SuperJocs.com. Tots els dies actualitzem els jocs i no oblidis recomanar-nos als teus amics i amigues!


La Red Estatal de Docencia Universitaria publica un llibre, una guia i un mapa fruit del treball col·laboratiu en docència universitària. - Notícies - CLIK - Center for Learning Innovation and Knowledge (UPF)\nLa Red Estatal de Docencia Universitaria publica un llibre, una guia i un mapa fruit del treball col·laboratiu en docència universitària.\nLa Red Estatal de Docencia Universitaria publica un llibre, una guia i un mapa fruit del treball col·laboratiu en docència universitària. - Notícies\nLa presentació s’ha dut a terme en el Congrés EuroSoTL, coorganitzat per Issolt , la Universitat del País Basc i la xarxa RED-U, el passat 13 i 14 de juny a Bilbao.\nJavier Paricio i Idoia Fernández són els autors de la ponència “Itinerarios hacia la buena docencia: un mapa para el viaje”, en la que han exposat el “Marco de Desarrollo Académico Docente (MDAD), projecte impulsat per la xarxa REDU, organització sense ànim de lucre que pretén ser un lloc de trobada, reflexió i aprenentatge al voltant de la qualitat de la docència universitària, de la qual és membre la UPF.\nEl Marco de Desarrollo Académico Docente (MDAD) és el projecte de construcció d’una visió actualitzada i basada en la investigació, de què significa una bona docència universitària, a partir de l’exposició de 15 dimensions i 4 fites per anar avançant progressivament. Tots els descriptors estan basats en la investigació de forma consistent, tal i com s’ha documentat i referenciat en el llibre Cartografía de la buena docència universitària, recentment publicat per Narcea.\nL’MDAD s’organitza en 3 blocs, corresponents a 3 qüestions fonamentals:\nQuè ensenyem? Objectius, planificació curricular\nCom ensenyem? Com aprenen? Processos d’ensenyament i aprenentatge\nFonaments: Per què ensenyem el què ensenyem i per què fem el què fem?\nEntorn aquests 3 blocs es desenvolupen les dimensions:\nDefinició i coherencia curricular,\nValor i sentit del currículum\nAprenentatge actiu i constructiu\nOrientació a l’aprenentatge profund\nAvaluació com a aprenentatge\nEntorns d’aprenentatge constructius\nConeixement disciplinar i professional\nConeixements d’educació superior\nValors ètics i compromís social i institucional\nCoordinació i contribució al projecte col·lectiu institucional\nInvestigació en educació superior\nEl Marc no prescriu un camí, és una eina de referència per revisar i dissenyar la formació i les polítiques del professorat, per autoavaluar-se, o per marcar-se objectius de qualitat docent individuals i col·lectius. El Marc és flexible, es pot revisar i reformular i les seves aplicacions estan per definir. Red-u ja entreveu diferents possibilitats que debatrà en la seva Assemblea anual de socis.


El Correllengua omple el Pati de Sant Roc de Valls | EL PORTAL NOU\nHome Cultura El Correllengua omple el Pati de Sant Roc de Valls\nEl Correllengua omple el Pati de Sant Roc de Valls\nPortalNou Valls divendres, de setembre 20, 2013 Cultura\nProp de 200 persones han passat aquest dijous, 19 de setembre, pel Pati de Sant Roc de l'Institut d'Estudis Vallencs per fer costat al primer acte del Correllengua del cap de setmana. Una jornada que ha consistit en un concert acústic dels grups Murmur, Cataskà i Kaso Zerrado i que s'ha destinat a donar suport a la vaga indefinida dels docents de les Illes que lluiten per la defensa d'un model d'ensenyament públic en català.\nPer aquest motiu, l'acte s'ha obert amb la lectura d'un manifest de suport al professorat illenc per par part dels directors dels centres d'ensenyament públic de Valls: IES Narcís Oller, IES Jaume Huguet, IES Serra de Miramar, CEIP la Candela, CEIP l'Enxaneta, CEIP Eugeni d'Ors, CEIP Baltasar Segú i CEIP Eladi Homs. Seguidament s'ha iniciat el concert dels grups que s'ha intercalat amb la lectura de poemes de Miquel Martí Pol, com "Ara mateix", seguint l'homenatge que el Correllengua fa al poeta osonenc en motiu del desè aniversari de la seva mort.\nEl grup vallenc Kaso Zerrado ha obert el concert amb una versió de "Rojo separatista", dels Brams mentre que els també locals Cataskà han fet un tast de la maqueta que han enregistrat darrerament. El concert l'ha tancat un grup que ja compta amb més recorregut, Murmur, amb German Rull i components vallencs i tarragonins, que han anunciat que estan preparant un nou disc.


Arribem a la 25a edició d’una proposta cultural de primer nivell internacional que es va iniciar el dissabte 8 d’octubre de 1994 amb una extraordinària actuació de la violinista Silvia Marcovici i el pianista Pascal Rogé.\nL’èxit de la primera Temporada, que va abraçar part del 1994 i part del 1995, es convertiria en la fórmula que passaria a substituir quatre festivals anteriors. El model de Temporada s’imposava per voluntat del nostre públic, que preferia espaiar més les actuacions.\nEn aquestes Noces d’Argent del 2019 havíem de ser artísticament ambiciosos i presentar quatre propostes contrastades que incloguessin els diferents gèneres i estils que hem anat conreant en el decurs d’aquests 25 anys.\nComençarem amb un escollit i selecte grup de músics d’una de les orquestres simfòniques més importants d’Europa, com és la Royal Concertgebouw d’Amsterdam, amb un exquisit i delicadíssim repertori que ens han deixat triar.\nSetmanes més tard tindrem la presència d’una de les veus de la lírica més aclamades del moment, com és la del baríton gal·lès Bryn Terfel, i dies més tard gaudirem del jazz amb un dels grans protagonistes de la història d’aquest univers sonor tan estimat a casa nostra.\nI per acomiadar la Temporada del 2019, ho farem amb una cita obligada de dansa amb una de les millors companyies de ballet de l’actualitat. Serà una gran gala d’estrelles del Ballet de l’Òpera de París, amb un repertori especial que estan preparant especialment per a nosaltres, per celebrar plegats aquestes entranyables Noces d’Argent.


3 begudes saludables per el teu cabell i la teva pell | Perruqueria Oops!\n← Tendències primavera/estiu 2017\nCanvis a la perruqueria… →\n3 begudes saludables per el teu cabell i la teva pell\nPosted on març 29, 2017 by Judith Fontanet\nUn dels factors més important per tenir un cabell i una pell perfectes és l’alimentació.\nPer això avui et porto 3 receptes de begudes que apart d’estar bonissimes, ens ajuden a estar més bé per dins i per fora, prevenint d’aquesta manera problemes com la caiguda del cabell. Aquests aliments també ens ajuden a tenir un cabell més fort, brillant…en definitiva un cabell i una pell més sans.\nAigua amb gingebre, llimona i menta:\n2-3 talls de llimona\n2-3 talls de gingebre\n2-3 fulles de menta\n→ Tallar la llimona i el gingebre en rodanxes primetes. Posar-ho en un got o en una gerra, afegir-hi l’aigua ( a l’estiu ben fresca i amb uns glaçons es súper refrescant) i finalment hi afegim la menta.\nDeixar reposar una mica i a disfrutar d’aquesta beguda tant sana i tant refrescant!\nGràcies a les vitamines, aminoàcids, minerals i antioxidant que te el gingebre podem evitar problemes de caiguda, millora el reg sanguini estimulant el folicle pilós.\nRica en Vitamina C, àcid fòlic, Vitamina B i minerals com el magnesi, fòsfor i calci. Estimulen el creixement del cabell, reduint la caiguda d’aquest.\nElimina toxines, hidrata, neteja i manté l’elasticitat de la pell. Estimula correctament el funcionament metabòlic.\nSuc de taronja, pastanaga i gingebre:\n→ Pelar i tallar en trossos, que puguem passar després per la liquadora, tots els ingredients. Passar per la liquadora i/o extractora de sucs. Posar en un got i beure de seguida, ja que així ens assegurem de que el suc conté totes les propietats de les fruites i verdures.\nUs asseguro que es dels millors sucs que he provat mai! 🙂\nLa vitamina C de la taronja ens ajuda a protegir la nostra pell de l’envelliment i a combatre les taques de la pell. La taronja es una gran font d’antioxidants que ajuden al nostre sistema inmunològic. Afavoreix l’absorció del ferro dels aliments.\nRiques en betacaroté,ajuden a l’organisme a sintetitzar la Vitamina A, que ajuda a enfortir el cuir cabellut.\nGràcies a les vitamines, aminoàcids, minerals i antioxidant que te el gingebre podem evitar problemes de caiguda, millora el reg sanguini estimulant el folicle pilós\nBatut de maduixes, plàtan, civada, canyella i llet de civada:\n1 got de llet de civada\n→ En una batidora afegir tots els ingredients, batre-ho tot fins que quedi la textura desitjada i consumir directament. Depenent de si el vols més o menys liquid hi afegeixes més o menys llet. Pots fer servir qualsevol llet vegetal que més t’agradi, i si el vols endolçir una mica més pots afegir-hi una mica de mel, sucre de coco o panela.\nLlet de Civada: La fibra d’aquest aliment, és una gran aliada per enfortir el cabell, ja que aporta àcid fòlic i Vitamina B6, aquests aporten més oxigenaciò al fol.licle pilós.Evita la caiguda del cabell.\nPlàtan: Aporta àcid fòlic que protegeix el cabell sobretot del sol. El seu contingut en zinc enforteix el cabell i evita la caiguda.\nMaduixes: La vitamina C que tenen les maduixes hidraten i protegeixen de trencar el cabell.Protegeixen la pell dels rajos ultravioleta del sol. Contenen àcid fòlic, vitamina B5 i B6, aquestes prevenen la caiguda del cabell i l’enforteixen.\nCanyella:Actua com a estimulant natural del cuir cabellut, per tant ajuda en problemes de caiguda del cabell, a més a més enforteix el cabell.Estimula el creixement del cabell.\nEspero que t’hagi agradat aquest article. I si és així, ja saps… comparteix please! 😉\nPosted in Alimentació, Bellesa, Salut | Tagged avena, batuts, cabell, civada, pell, sucs


BOE.es - Suplement en valencià del BOE 19/05/2015\nSuplement en llengua valenciana del BOE: Dimarts 19 de maig de 2015, Sup. 119\nSentència de 21 de gener de 2015, de la Sala Tercera del Tribunal Suprem, per la qual s'anul·la la inclusió en l'annex del Reial Decret 630/2013, de 2 d'agost, pel qual es regula el Catàleg espanyol d'espècies exòtiques invasores, de l'espècie de flora Nicotiana glauca Graham o tabac morú.\n(castellà) PDF (2015/5485 - 1 pàg. - 139 KB)\nSentència de 3 de febrer de 2015, de la Sala Quarta del Tribunal Suprem, per la qual es desestimen els recursos contra la sentència núm. 173/2013, de 30 de setembre, de la Sala Social de l'Audiència Nacional, que anul·la determinats articles del XIX Conveni col·lectiu de Ferrocarrils de Via Estreta (FEVE).\n(castellà) PDF (2015/5486 - 2 pàgs. - 172 KB)\nSentència de 10 de febrer de 2015, del Ple de la Sala Tercera del Tribunal Suprem, per la qual es declara inaplicable l'incís "i hi haja en el centre mòduls que garantisquen la unitat i intimitat familiar" de l'article 62 bis 1.i) de la Llei Orgànica 4/2000, d'11 de gener; i s'anul·len diversos incisos dels articles 7.3, segon paràgraf, 16.2.k), 21.3 i l'apartat 2 de l'article 55 del Reial Decret 162/2014, de 14 de març, pel qual s'aprova el Reglament de funcionament i règim interior dels centres d'internament d'estrangers.\n(castellà) PDF (2015/5487 - 2 pàgs. - 151 KB)\nSentència de 23 de març de 2015, de la Sala Tercera del Tribunal Suprem, per la qual s'anul·la l'article 9.1 de l'Orde IET/221/2013, de 14 de febrer, per la qual s'establixen els peatges d'accés a partir d'1 de gener de 2013 i les tarifes i primes de les instal·lacions del règim especial.\n(castellà) PDF (2015/5488 - 1 pàg. - 139 KB)


Tradició i foc conquisten Lleida\nActualitzada 26/09/2021 a les 14:26\nMoros i Cristians es desafien pel poder en el discurs satíric de les Ambaixades abans de la Batalla d'avui || Diables i dimonis omplen de fum i pólvora la nit lleidatana\nActuació d’Emlan a la plaça de la Sardana, a la Seu Vella.\n© Focs artificials i figures dels diables ahir a la Gran Nit de Foc al campus de Cappont.\n© Les tropes cristianes van demanar ahir la rendició a l'exèrcit moro en el discurs deles Ambaixades, a la plaça Sant Joan, com a preludi a la gran batalla d'avui a la Seu Vella.\n© Actuació d'Emlan a la plaça de la Sardana, a la Seu Vella.\n© Concert a càrrec de Joana Cebolla Quartet, a l'Espai Orfeó.\n© Taller de circ amb el col·lectiu Trapeteleando, a la Bordeta.\n© Ascens i descens de piragües pel riu Segre ahir al parc de la Mitjana a Pardinyes.\n© Festival de Danses de Interculturalitat a la plaça Sant Joan.\nEl mal temps no va poder ahir amb els actes previstos en la segona jornada de les Festes de la Tardor de Lleida, amb la tradició i el foc com a principals protagonistes. La pluja que va caure a primera hora no va afectar activitats com l’ascens i descens de la Mitjana en piragua i els jocs de fusta instal·lats a la plaça de Cappont.\nTaller de circ, jocs de fusta i danses d’interculturalitat, altres propostes del dia\nEls més petits, i també els adults, van poder gaudir d’un taller de circ de la mà del col·lectiu Trapeteleando a la plaça del Mercat de la Bordeta, mentre la plaça Sant Joan va acollir el festival de Danses per la Interculturalitat, organitzat per l’Associació Euroamericana per a la Integració i que va comptar amb la col·laboració del Fòrum Ciutadà per la Cohesió Social.\nA la tarda, la plaça Sant Joan va acollir les Ambaixades de la Festa de Moros i Cristians, el preludi de la gran batalla que tornarà avui als carrers després del parèntesi de l’any 2020 a causa de la Covid, i el canvi de dates del mes de maig al de setembre, cosa que fa que sigui la primera de l’Estat que reprèn l’activitat.\nLes tropes cristianes van arribar a la ciutat per demanar la rendició de l’exèrcit moro mitjançant una batalla dialèctica entre Miquel Ángel Gil, de la comparsa mora dels Banu-Hud, i José Maria Secaduras, de la cristiana dels Anglesola. El text, a càrrec de l’escriptora i periodista Mireia González-Antó era ple de referències iròniques a l’actualitat política que malgrat les crides al diàleg de l’alcalde, Miquel Pueyo, no va poder evitar la batalla que s’entaularà avui.\nDesprés de l’entrada de gala, les tropes s’enfrontaran a la Porta dels Apòstols, a la Seu Vella, per conquerir Madina Larida, amb el caid moro, Antoni Pomés, i la comtessa cristiana, Mariona Franco, amb un text escrit per l’historiador i músic Pep Tort.\nA la nit, va ser el torn de la màgia del foc amb la celebració de la Gran Nit de Foc Canya a la Banya, a l’esplanada del campus de Cappont, i els concerts als peus de la Seu Vella amb Emblan, The Sey Sisters, Lildami i HIDDN.


Ajuntament i restauradors posen fil a l'agulla per definir mesures de reactivació del sector Ajuntament de L'Hospitalet\nEs van produir diferents reunions, on per part del consistori van assistir Rocío Ramírez, 4a tinenta d'Acaldia i responsable de l'Àrea d'Ocupació, Empresa, Turisme i Economia Social, i Pepe Castro, 3r tinent d'Aclaldia i responsable de l 'Àrea de Conviència i Seguetat; mentre que per part del sector professional hi van ser presents representants del Gremi d'Hostaleria de L'Hospitalet i un grup de restauradors que lideren l'interès en la recerca de solucions.\nLa jornada de contacte va servir, en primer lloc, per analitzar la situació actual en la tornada a l'activitat sota els efectes de la crisi sanitària. Ajuntament i restauradors van manifestar la seva preocupació per la situació econòmica del sector i la necessitat de treballar conjuntament perquè recobri el vigor i la confiança de la ciutadania. A la ciutat de L'Hospitalet, cal recordar, entre hotels, restaurants i bars sostenen gairebé 3.500 llocs de treball, i es considera un sector especialment clau perquè de la seva bona salut en depenen tant la reputació gastronòmica com turística de la ciutat, dos fenòmens clarament emergents en els darrers anys i que signifiquen apostes estratègiques de l'Ajuntament de L'Hospitalet amb vista al futur.\nRestauradors i representants municipals s'han instat a establir reunions periòdiques durant les properes setmanes i mesos, i a posar ja sobre la taula mesures concretes que impulsin la recuperació d'un sector tan vital per a la ciutat.


Adif restableix la circulació de trens entre València, Albacete i Alacant\nAdif restableix aquest dilluns la circulació de ferrocarril entre València i les ciutats d’Alacant i Albacete en les seues relacions en ample ibèric, una vegada finalitzats els treballs de recuperació de la infraestructura pels danys produïts pel temporal de setembre en el denominat ‘Nudo de La Encina’, entre les localitats de La Font de la Figuera i La Encina.\nAdif posarà a la disposició de les empreses ferroviàries una de les dues vies d’aquest tram, mentre continuen les labors de reparació de la plataforma i instal·lacions de la segona via. La finalització d’aquests treballs i la seua posada en servei està prevista per a aquest mes d’octubre, segons ha informat l’Administrador d’Infraestructures Ferroviàries en un comunicat.\nDes d’Adif han destacat que la reobertura d’aquesta línia permet, d’una banda, la connexió de nou des de València amb Alacant, la qual cosa afecta les relacions del Corredor Mediterrani, i per una altra, la represa dels serveis ferroviaris des de l’altiplà cap a València en ample ibèric, permetent així als trànsits de mercaderies aconseguir el port de València.\nDes de la interrupció de la circulació pels efectes del temporal, Adif ha oferit a les empreses ferroviàries de mercaderies com a alternativa la possibilitat de desviar els trens via Saragossa – Tarragona o bé utilitzar la disponibilitat de les seues instal·lacions en les terminals logístiques de Múrcia i Albacete.\nEls equips de manteniment d’Adif continuen treballant en la resta de les línies afectades per aquest temporal “per a restablir la circulació ferroviària en el menor termini possible”, més concretament en les relacions Lorca – Águilas, Múrcia – Beniel, Múrcia – Cartagena i el trajecte El Estrecho- Los Nietos, aquest últim d’ample mètric.


Nota resum del Decret Llei 11/2021 de mesures de caràcter pressupostari, tributari, administratiu i financer | ACM\nInici › Jurídic › Novetats normatives › Nota resum del Decret Llei 11/2021 de mesure...\nNota resum del Decret Llei 11/2021 de mesures de caràcter pressupostari, tributari, administratiu i financer\nS’HA PUBLICAT AL DOGC, EL 29 D’ABRIL DE 2021, EL DECRET LLEI 11/2021, DE 27 D’ABRIL, DE MESURES DE CARÀCTER PRESSUPOSTARI, TRIBUTARI, ADMINISTRATIU I FINANCER.\nEl present Decret llei s’estructura en dos capítols, cinc disposicions addicionals i dues disposicions finals. El capítol 1 i la disposició addicional primera i segona contenen diverses mesures pressupostàries; el capítol 2 estableix mesures de caràcter tributari i, finalment, les disposicions addicionals segona, tercera i quarta contenen mesures financeres i la cinquena mesures administratives.\nCom a principals mesures podem destacar les següents:\nEl Decret llei destina el 85% de la recaptació derivada de les sancions imposades pels diferents cossos policials per incompliments de la normativa aprovada durant el primer estat d’alarma decretat per la COVID-19 als respectius ajuntaments per reforçar la lluita contra la pandèmia.\nEl Decret llei modifica el Decret llei 5/2020, de 2 de febrer, pel qual s’aproven mesures urgents per a la implementació i gestió dels fons procedents dels Mecanismes de Recuperació i Resiliència i dels fons REACT-EU, amb l’objectiu de millorar la gestió dels fons Next Generation EU. En aquest sentit, el Decret llei disposa que es permetrà restituir el crèdit pressupostari als departaments i entitats que hagin avançat els recursos per a projectes elegibles dels fons REACT-EU amb la finalitat de dedicar-los també a finançar projectes destinats a la recuperació i resiliència econòmica i social.\nAixí mateix, el Decret llei autoritza el Departament de la Vicepresidència i d’Economia i Hisenda a autoritzar o modificar compromisos de despesa a càrrec d’exercicis futurs finançats amb fons REACT-UE i del Mecanisme de Recuperació i Resiliència, sempre que l’import de les anualitats no superi els 300.000 euros.\nEl Decret llei aprova un règim de bonificacions de la taxa sobre el joc de màquines recreatives i d’atzar en les quotes corresponents al primer i el segon trimestre: del 80% per a les màquines instal·lades en establiments de joc (bingos, casinos i salons de joc), i del 50% per a la resta de màquines que es poden trobar en establiments d’hostaleria, de restauració i d’altres característiques similars. Aquestes bonificacions seran aplicables en les autoliquidacions del primer i segon trimestre de 2021.\nTambé prorroga un any, fins al 31 de desembre de 2022, la reducció del cànon de l’aigua de càmpings i hotels.\nEs modifica la Llei de creació de l’Agència Catalana de Cooperació al Desenvolupament (ACCD) i s’amplia les seves funcions perquè pugui impulsar actuacions en matèria financera, com ara préstecs, avals i altres operacions financeres de garantia.\nD’altra banda, d’acord amb la Llei de Pressupostos de la Generalitat de Catalunya per a l’any 2020, si una entitat del sector públic presentava excedent de tresoreria a 31 de desembre, la Generalitat havia d’aplicar una retenció pel mateix import a la transferència de l’any següent. En aquest sentit, el Decret llei ha establert que, sempre que la Intervenció General ho autoritzi, aquesta retenció no s’aplicarà.\nAixí mateix, es modifica el Decret llei 54/2020, de 29 de desembre, de necessitats financeres del sector públic en pròrroga pressupostària i s’autoritza a FGC Mobilitat, S.A.; a formalitzar operacions que comportin un augment del seu endeutament, fins a un màxim de 120 milions d’euros, per a la compra de material mòbil per a la implantació d’un nou servei de rodalies entre l’Aeroport i la ciutat de Barcelona.\nDecret llei 11/2021, de 27 d’abril: https://portaldogc.gencat.cat/utilsEADOP/PDF/8398/1848353.pdf\nAcords de Govern de 27 d’abril de 2021 (pàg. 2 a 4): https://govern.cat/govern/docs/2021/04/27/17/07/cf2688c5-de84-44ab-b5bf-ff471ce41e10.pdf


Nou repositori per a iniciatives ciutadanes en defensa dels drets digitals | Info Barcelona | Ajuntament de Barcelona\nEl nou repositori municipal recull i mapeja un total de 46 iniciatives amb l’objectiu de visibilitzar què està fent la societat civil de Barcelona en la defensa dels drets digitals, com l’ús ètic de les dades o l’accés al coneixement i la informació per protocols digitals oberts.\n14/09/2021 09:55 h\nLes iniciatives, que es presenten sota el títol “Ecosistema ciutadà pels drets digitals“, són el resultat d’una crida per fer aflorar i documentar què estan fent les forces vives de Barcelona (entitats, moviments o associacions) en l’àmbit de la defensa i la promoció dels drets digitals. El resultat és un mapatge que els vol donar visibilitat i crear sinergies.\nEs tracta d’una iniciativa que vol dotar de contingut la participació de Barcelona en la Coalició de Ciutats pels Drets Digitals —Cities Coalition for Digital Rights—, una aliança creada el 2018 amb les ciutats de Nova York i Amsterdam per protegir els drets digitals de les persones a través de la proposició d’accions, lleis, eines i recursos i que té com a horitzó promoure la sobirania digital de la ciutadania.\nEls treballs o projectes que es donen a conèixer giren entorn dels àmbits definits per la Coalició de Ciutats pels Drets Digitals:\nAccés universal i igualitari a internet. Neutralitat de la xarxa.\nAlgoritmes i drets fonamentals.\nDemocràcia i governança distribuïda digital.\nAccés al coneixement i la informació per protocols digitals oberts.\nEl procés culminarà amb una presentació pública per donar a conèixer els projectes a la ciutadania i per crear sinergies entre els diversos grups i actors.


LA CANDELÀRIA I SANT BLAI – Ave María\nMare de Déu de la Candeleria advocació de la Mare de Déu que pren el seu nom de la festa de la Candelera o de la Llum, que va tindre el seu origen en l'Orient amb el nom de la Trobada i després es va estendre a l'Occident en el segle VI. La seua festa se celebra el 2 de febrer en record al passat...\nMare de Déu de la Candeleria advocació de la Mare de Déu que pren el seu nom de la festa de la Candelera o de la Llum, que va tindre el seu origen en l’Orient amb el nom de la Trobada i després es va estendre a l’Occident en el segle VI. La seua festa se celebra el 2 de febrer en record al passatge bíblic de la Presentació de l’Infant Jesús en el Temple de Jerusalem, als 40 dies després de la Nativitat del Senyor.\nEstà narrat per Lucas en el Nou Testament (Lucas 2,22-39):\n22 Quan van complir-se els dies que manava la Llei de Moisès referent a la purificació, portaren Jesús a Jerusalem per presentar-lo al Senyor.\n23 Així ho prescriu la Llei del Senyor: Tot primogènit mascle serà consagrat al Senyor. 24 Havien d’oferir en sacrifici, tal com diu la Llei del Senyor, un parell de tórtores o dos colomins .\n25 Hi havia llavors a Jerusalem un home que es deia Simeó. Era just i pietós, esperava que Israel seria consolat i tenia el do de l’Esperit Sant.\n26 En una revelació, l’Esperit Sant li havia fet saber que no moriria sense haver vist el Messies del Senyor.\n27 Va anar, doncs, al temple, guiat per l’Esperit, i quan els pares entraven amb l’infant Jesús per complir amb ell el que era costum segons la Llei,\n28 el prengué en braços i beneí Déu dient:\n29 –Ara, Senyor, deixa que el teu servent se’n vagi en pau, com li havies promès.\n32 llum que es reveli a les nacions, glòria d’Israel, el teu poble.\n33 El seu pare i la seva mare estaven meravellats del que es deia d’ell.\n34 Simeó va beneir-los i digué a Maria, la seva mare:\n–Aquest infant serà motiu que a Israel molts caiguin i molts d’altres s’aixequin; serà una senyera combatuda,\n35 i a tu mateixa una espasa et traspassarà l’ànima. Així es revelaran els sentiments amagats al cor de molts.\n36 Hi havia també una profetessa, Anna, filla de Fanuel, de la tribu d’Aser. Era d’edat molt avançada: havia viscut set anys amb el seu marit,\n37 però havia quedat viuda, i ara ja tenia vuitanta-quatre anys. Mai no es movia del temple i donava culte a Déu nit i dia amb dejunis i pregàries.\n38 Ella, doncs, es va presentar en aquell mateix moment i donava gràcies a Déu i parlava de l’infant a tots els qui esperaven que Jerusalem seria alliberada.\nBlai de Sebaste, venerat com a sant Blai, va ser un metge, bisbe de Sebaste, Armènia (actual Sivas, Turquia) , i màrtir cristià. Va fer vida eremítica en una cova en el bosc de la muntanya Argeus, que va convertir en la seua seu episcopal. Va ser torturat i executat en l’època de l’emperador romà Licinio, durant les persecucions als cristians de principis del segle IV. Se’l considera patró dels malalts de gola (faringe) i dels otorinolaringòlegs. Segons la tradició, Blas de Sebaste era conegut pel seu do de curació miraculosa, que aplicava tant a persones com a animals. Va salvar la vida d’un xiquet que s’ofegava al clavar-se-li en la gola una espina de peix. Este seria l’origen del costum de beneir les goles el dia de la seua festa el 3 de febrer.


Curs 2010-2011 TEI | Escola Solc Nou\nCurs 2010-2011 TEI\nTaller de Titelles 2n TEI\nAvui ens han vingut a veure uns personatges molts divertits que ens han explicat històries molt entretingudes i educatives.\nAquestes titelles han estat realitzades amb molt d’art i imaginació pel grup de segon d’educació infantil en el mòdul 5 d’expressió i comunicació.\nHem pogut parlar amb la iaia Paca, la granota amigota, el pingüi Pitiflu, el pirata rata, l’aranya castanya que mai enganya, el Joplin, la tortuga, Lola la pallassa, l’Ani, laRita, l’Elenita, la Mariona, la Catalina, en Dentetes, en Leonchi, i en Pinxu.\nEns ho hem passat molt bé! A veure si els descobriu!!\n2n TEI Tarda Visita al SEM\nEls alumnes de 2n del Cicle Tècnic d’Educació Infantil hem visitat el Centre d'Emergències Mèdiques de Catalunya (SEM) ,112 o 061.\nAquesta activitat forma part del mòdul de Primers Auxilis. La visita constava de dues parts, una teòrica i altra de caire més pràctic:\nA la primera, ens han presentat la gestió, protocols, recursos, quin tipus de personal hi treballa i tot allò referent a la organització i funcionament del Servei. Durant la segona part, hem pogut veure al personal, on reben les trucades i com està organitzat.\nFinalment, ens han ensenyat com és per dins una ambulància i el seu equipament.\nTreballem la llengua anglea en el CFGS de TEI\nLes alumnes de ler TEI B, a partir d’una petita programació, hem realitzat quatre racons de joc per tal de treballar determinats hàbits d’autonomia personal, aprofitant per introduir la llengua anglesa als infants.\nEns ho hem passat d’allò més bé preparant bits de memòria, cercant cançons adients, vocabulari, vídeos i power-points... and all in English!.\nWe enjoyed learning through play!!!\nPresentem activitats: Celebrem la Pasqua\nLa Pasqua ha arribat a l’escola! Les alumnes de primer d’educació infantil han preparat tallers i jocs per simular activitats de temps lliure relacionades amb aquesta tradició cristiana. Han estat presents els elements més festius com la mona, els ous, els rams…Aquesta activitat s’enmmarca en el mòdul 4 del joc i la seva metodología. Esperem que us agradi!\nAliments Infantils 1r TEIB\nLes alumnes de 1r curs de Tècnic d’Educació Infantil hem elaborat un fitxer amb diferents aliments infantils que hi ha al mercat: Llets i derivats lactis, farinetes de cereals i potets de purés de fruites o de verdures amb vedella, pollastre o peix, aliments especials com llets hidrolitzades o sense lactosa, etc.\nCada grup ha exposat i ha realitzat una activitat ben divertida per donar a conèixer els productes i les qualitats nutritives que han presentat en les respectives fitxes.\nEns ho hem passat molt bé i hem après moltes coses sobre l’alimentació dels infants.\n"Pintem la Diversitat": Els alummnes de primer del matí en el mòdul 2 han treballat estratègies metodològiques a partir d'un conte.\nEls alumnes de 2on del torn de tarda han realitzat l'activitat "Aprenem catala".\nEls alumnes presenten l'activitat "Un conte no parlat"\nLes alumnes de 1er de TEI B ens ho hem passat d’allò més bé, tot recordant els nostres coneixements d’anatomia.\nHem cercat la informació necessària per tal de presentar a la resta de companyes l’aparell o sistema del cos que ens ha tocat treballar, realitzant una petita presentació acompanyada d’una demostració pràctica del seu funcionament, mitjançant una maqueta o manualitat. El que més ens ha agradat ha estat realitzar activitats per tal d’entendre, com si fóssim infants, les importants funcions dels nostres principals aparells i sistemes.\nEls alumnes han treballat el carnestoltes\nfa 12 mesos 48 minuts


Iceta considera que cal reformar el Codi Penal tan aviat com sigui possible\nActualitzat 7/2/2020 11:47:31 CET\nEl líder del PSC, Miquel Iceta, ha dit aquest divendres que la voluntat del Govern de Pedro Sánchez és afrontar la reforma del Codi Penal tan aviat com sigui possible, i ha defensat que cal fer-la perquè "els delictes de rebel·lió i sedició no s'ajusten al que va passar a Catalunya".\n"Els que hagin llegit la sentència del Tribunal Suprem (als líders del procés) hauran vist la dificultat dels magistrats d'encaixar el que va passar amb el que recull el Codi Penal. Una revisió és objectivament necessària, tot i que alguns diran que amb això es vol perdonar", ha sostingut el socialista en una entrevista a Catalunya Ràdio que ha recollit Europa Press.\nPreguntat pel seu posicionament sobre l'amnistia, ha assegurat que no n'és partidari perquè segons ell és fer una 'tabula rasa' de totes les decisions que va prendre l'independentisme: "L'oblit té sentit després d'una dictadura de 40 anys. Però en una democràcia s'han de buscar altres camins".\nUN PEDRO SÁNCHEZ SATISFET\nSobre la trobada entre el cap del Govern central i el president de la Generalitat, Quim Torra, ha asseverat que està content i que Sánchez està molt satisfet, en les seves paraules: "Conscient de les dificultats, però amb moltes expectatives i ganes que això funcioni".\nI ha explicat que la voluntat de l'executiu espanyol és començar de zero i que això cal aprofitar-ho, i ha demanat autocrítica a l'independentisme: "El Govern d'Espanya ha dit la veritat, això va ser un fracàs col·lectiu. No he trobat encara l'autocrítica de l'independentisme, i la responsabilitat és compartida".\nQuan li han preguntat per la seva participació en els pressupostos catalans, ha dit que qui ha de canviar d'actitud per afegir el PSC en els comptes és el Govern: "Quan ha sentit un socialista que no està disposat a parlar de qualsevol cosa? Ens estranya que el Govern no hagi explorat el suport del PSC".


«Ens preocupa que aquest ajuntament no tingui una línia estratègica de ciutat» | Notícies TGN - Notícies de Tarragona Diari Digital\n«Ens preocupa que aquest ajuntament no tingui una línia estratègica de ciutat»\nEntrevistem Pau Ricomà, regidor d’ERC a l’Ajuntament de Tarragona, que en les passades eleccions es va situar com a tercera força política\nPer Carme López. Actualitzat el 27/01/2016\nParlem amb Pau Ricomà, cap del grup municipal d’ERC a l’Ajuntament de Tarragona, que en les passades eleccions va situar, com a tercera força més votada, quatre regidors en el cartipàs municipal. Li preguntem sobre els pressupostos i sobre els Jocs, dues qüestions en les quals s’han mostrat molt crítics amb el govern municipal socialista, però també sobre el procés sobiranista i el cas Inipro així com sobre què significa viure des de dins la política municipal.\nQuin balanç ens pot fer del 2015 des de la seva posició com a grup municipal?\nEl valoro de manera molt positiva pel fet de ser regidor de la meva ciutat, que és una experiència impagable. A més, estem en un grup potent i molt ben avingut que ens permet fer molta feina. Ara, des del punt de vista de funcionament de l’Ajuntament, trobem a faltar línies estratègiques clares i la voluntat de l’equip de govern de compartir més la feina que es fa, d’escoltar més, ja que sembla que es funciona per inèrcia. Ara mateix el que més ens preocupa d’aquest equip de govern, que està en minoria i que s’està acostant cap a la dreta, és que no tingui cap horitzó ni cap línia estratègica de ciutat clara.\nCom valora la manera com s’han aprovat els pressupostos per l’any vinent?\nEls pressupostos estan clarament escurats cap a la dreta. S’està parlant d’un gran «pacte de catifa», ja que el regidor d’Unió Democràtica va dir que entraria a l’equip de govern sempre que no s’aixequessin catifes, de manera que s’està conformant un equip de govern amb aquests paràmetres, que és tot el contrari del que la gent vol. El diàleg amb nosaltres va ser simbòlic i l’aposta, com dic, ha estat decantar la ciutat cap a la dreta amb un pacte amb el PP i Unió, que no sé si realment era el que esperaven els votants socialistes.\nQuins són els punts pels quals vostès han dit que no?\nNosaltres esperàvem que els pressupostos fossin un gran debat, una oportunitat per tractar grans temes de ciutat. Els pressupostos, evidentment, marquen la despesa de l’any, però també marquen cap on volem orientar la ciutat. Desgraciadament els pressupostos d’aquest any estan condicionats pel desenvolupament dels Jocs i fins i tot s’ha anunciat que els dels pròxims anys també ho estaran; per exemple, la partida del Pla d’Ajut Municipal de la Diputació es destinarà a fer una piscina. Els diners no són elàstics i si els fas servir per a una cosa no els pots fer servir per a una altra. Per tant, a nosaltres ens preocupa que l’estratègia cultural, social, d’habitatge d’educació… es vegi compromesa en els pròxims anys i que els Jocs signifiquin un dèficit important per a la ciutat. Hem dit que no perquè hi ha una manca absoluta d’estratègia de ciutat i perquè creiem que el debat dels pressupostos hauria de servir per parlar de cap on volem portar la ciutat. Per exemple, continuem sense tenir un pla d’equipaments culturals, sense tenir un pacte contra la pobresa, sense una línia clara en habitatge social, en turisme… El període 2007-2011 es van marcar algunes línies estratègiques importants com l’Anella Verda, que ha estat la proposta de transformació de l’entorn de la ciutat més important que s’ha fet mai; el pla de qualitat turística, el Centre d’Art… iniciatives que proposaven un horitzó per a la ciutat i que s’han perdut. ERC ha dit que no als pressupostos per la manera com s’han negociat, pels acords a què s’ha arribat i amb qui s’ha arribat.\nHan estat i són molt crítics amb els Jocs…\nMiri, si els Jocs serveixen per transformar la ciutat, com va succeir a Barcelona amb els Jocs Olímpics, nosaltres hi estem d’acord. Però això s’ha de fer bé i el primer que cal fer és buscar la complicitat de totes les administracions. I això aquí no es va fer, durant molt temps es va fer veure que existia un acord amb el govern central i després ens vam assabentar que no, que no era veritat. Sincerament, en un projecte de ciutat d’aquesta envergadura no es pot enganyar la gent. A partir d’aquí tot han estat dificultats i crec que ha estat per una mala gestió de l’equip socialista.\nPerquè nosaltres, fa més de dos anys, quan encara no érem a l’Ajuntament, vam fer unes preguntes molt clares a l’alcalde sobre allotjament dels atletes, inversions privades, repercussió mediàtica… que no es van contestar. Dos anys després hem posat les mateixes preguntes sobre la taula i la majoria encara estan per resoldre. Ens fa molta por el pla operatiu perquè a hores d’ara s’haurien d’haver aconseguit ja 30 milions d’euros en patrocinis, però estem encallats en els 8,5 milions. Cada vegada que parla el govern ens diu que té 10 o 11 milions sobre la taula per signar però no se signen mai. El temps passa i això ens preocupa.\nEl que veiem és que ni es volen replantejar els Jocs ni s’atreveixen a fer una consulta popular, que és el que demanàvem nosaltres. Així que vam proposar un pressupost assolible, d’uns quinze milions, que no ens hipotequi el futur i no signifiqui un endeutament insostenible. La nostra no és una oposició sistemàtica als Jocs sinó una anàlisi crítica de com s’ha fet i una proposta de redreçar-ho que el govern municipal no ha volgut escoltar.\nCom valora la posició del govern respecte al procés sobiranista?\nNosaltres a l’Ajuntament de Tarragona li demanem que no posi traves al procés. Li demanem que siguin respectuosos amb les directrius que marqui el Parlament de Catalunya. Res més.\nEs plantegen demanar la dimissió de l’alcalde pel cas Inipro?\nLa interlocutòria del jutge sobre aquest tema demostra que hi ha moltes coses que cal aclarir i el fet que afecti directament l’alcalde ha malmès molt la imatge de la ciutat. Des d’ERC no volem fer sang d’un tema com aquest i deixem actuar la justícia, però demanem a l’alcalde que prengui la millor decisió per Tarragona.\nPersonalment, com valora viure la política municipal des de dintre?\nÉs fantàstic. La veritat és que hem tingut una gran sort. Al grup d’ERC tenim gent molt capacitada amb la qual el dia a dia és molt senzill. La nostra manera de treballar és compartir totes les qüestions i jo crec que, com a experiència política, és molt satisfactòria i molt rica. Estem aquí per assumir més responsabilitats i per aportar moltes coses més.


La e-factura o factura electrònica, i la mare que la va parir! > xarxa control\nPer què el post d’avui es titula “La e-factura o factura electrònica, i la mare que la va parir!“? Doncs per que fa anys i panys que es parla de la e-factura, i molt poques empreses estan interessades en utilitzar-la.\nvídeo HD 7′ xarxa control\nTant sols aquelles que tenen una relació comercial amb empreses o administracions públiques, s’ha vist en la obligació de implementar la e-factura als seus sistemes informàtics. I fins hi tot, moltes vegades, molts ajuntaments que en tenen la obligació, no l’estan exigint.\nVull recordar les avantatges de la e-factura. La e-factura es l’emissió i recepció de factures, que enviem o rebem en format electrònic. Permet un estalvi econòmic en la manipulació (paper, sobre, segell), i enviament, alhora que redueix l’impacte ecològic i redueix l’emissió de CO² a l’atmosfera al no fer servir paper, tintes, transports contaminants, ni espai de magatzematge.\nEn l’estalvi econòmic, podem arribar a abaratir molt el cost per factura emesa o rebuda, optimitzant la gestió administrativa i millorant la relació amb els clients. Proporciona la recepció immediata de factures i disminució del frau, ja que la e-factura porta una signatura inequívoca del seu emissor.\npaper 3,53€e-factura 0,12€Pots estalviar 876€/any, fent 20 e-factures/mes\nMentre que el format en paper pot ser copiat, escanejat o fins hi tot falsificat, la e-factura està xifrada amb contrasenya per que no pugui ser modificada. La obligatorietat de incloure una signatura electrònica disminueix les possibilitats que el contingut sigui alterat.\nSi reveu una e-factura i el vostre sistema informàtic no la pot llegir, podeu fer servir un lector de e-factures gratuït com aquest de SAGE.\nPerò que necessites per poder emetre e-factures?\n1- certificat digital\nL’ordinador que emet les e-factures, ha de tenir instal·lat un certificat digital que pots obtenir de la FMNT(ceres), o de algunes de les cambres de comerç (camerfirma). Aquí pots veure un vídeo de la FMNT, de com sol·licitar i instal·lar un certificat al teu ordinador.\nvídeo HD 5′\n2. Programari específic.\nÉs necessari que el teu programari de facturació permeti la configuració de la e-factura. En aquest vídeo t’ensenyaré com es configura la e-factura pels productes de SAGE més coneguts: LOGIC CLASS, SAGE MURANO i SAGE 200C.\nPD: M’ajudes a fer arribar aquest post a més gent? comparteix-lo amb les teves empreses amigues!


El viatge dels Rodamons: de desembre 2008\nUn Nadal sense fred sembla que no és ben bé Nadal i ja que a Brasil és poc probable que nevi, hem anat a buscar el fred. I mare meva si l'hem trobat! Amb unes quantes hores de vol hem passat de 30ºC a 0ºC.\nAmb les nostres pobres cares gelades de fred, que gairebé no poden ni esbossar un somriure degut als psíntomes de congelació, volem desitjar un bon nadal a la família de sang, a la família d'internet i als que no són família però és com si ho fossin. No em negareu que el paissatge és d'allò més nadalenc! Heu endevinat on som?\nA la següent foto es resol el misteri. Estem a New York, New York...!!! (vinga va, canteu la cançó del Frank Sinatra, però aquest cop que la canti tothom i no només Folgueroles, eh!)\nHarlem, el barri on estem allotjats, just a la sortida del nostre hostal. És el barri on habita la comunitat afroamericana i el cor de la cultura negra. Les misses gospel dels diumenges són tot un espectacle (llàstima que està prohibit fer fotos)\nLlums de colors, anuncis, consumisme, soroll, bogeria, presses, multituds, limousins, capitalisme, desperdici innecessari d'energia. Benvinguts a Times Square, el centre de New York.\nEl pont de Brooklyn, el primer pont penjant d'acer del món, font d'inspiració per a pintors, poetes i escriptors.\nI per acabar, ens despedim amb la decoració nadalenca d'un centre comercial, que creiem que descriu molt bé l'esperit nadalenc d'aquesta ciutat i de tantes altres: llums i compres.\nDedicat a la Yolanda: són les 11:55 del matí, fa un dia clar i estem a 5ºC SOTA ZERO a la ciutat de Nova York.\nEtiquetes de comentaris: EEUU, La volta al món, New York


Gol en pròpia porta (Agustí Mas)\nÉs poc versemblant que el PSOE vulgui blindar la immersió lingüística\n4 min. 08/11/2020 07:00\nEncara em ressonen a les orelles unes paraules de la malaguanyada Muriel Casals, en una entrevista que li feia en plena mobilització contra la llei Wert, amb què demanava que la Generalitat es fes valdre davant la deslleialtat institucional del govern espanyol. "Demanem a la Generalitat que apliqui la seva autoritat", deia, davant la invasió competencial espanyola. Era el juny del 2014, arran d'una manifestació multitudinària contra aquesta reforma educativa del Partit Popular, que pretenia segregar els estudiants per raó de llengua i obria la veda a les famílies que van començar a dur la Generalitat als tribunals contra la immersió lingüística.\nSis anys més tard, el govern del PSOE, amb el suport d'ERC i Podemos, treballa per reformar aquella llei no sense polèmica. El tràmit parlamentari ja ha començat i la primera notícia que en sorgeix és que ERC ha aconseguit tombar aquesta part més agressiva de la Llei orgànica de millora de la qualitat educativa (LOMQE) i ha aconseguit blindar la immersió lingüística; el castellà no podrà ser llengua vehicular a les aules públiques o concertades de Catalunya. Però, com sempre, cal llegir la lletra petita, i segons denuncia el diputat del Partit Demòcrata Sergi Miquel, el PSOE s'ha deixat oberta una porta al darrere, motiu pel qual els demòcrates han votat contra la proposta d'ERC. Com? Doncs el text del projecte de modificació de la llei indica que "s'entén per Sistema educatiu espanyol el conjunt d'administracions educatives, professionals de l'educació i altres agents, públics i privats, que desenvolupen funcions de regulació, de finançament o de prestació de serveis per a l'exercici del dret a l'educació a Espanya, i als titulars d'aquest dret, així com el conjunt de relacions, estructures, mesures i accions que s'implementen per prestar-lo". Aquest és el primer punt de l'article 2 bis. Si passem al segon punt del mateix article, diu que "les administracions educatives són els òrgans de l'administració general de l'estat i de les administracions de les comunitats autònomes competents en matèria educativa". En resum, l'article diu que les administracions educatives són les que maneguen com funciona el sistema educatiu i que l'administració general de l'estat és administració educativa. Per tant, ras i curt, que l'estat mana. No és estrany que el diari Ara, per exemple, tituli que "La nova llei [espanyola] d'educació enterra els plans de Wert però NO fa intocable la immersió lingüística". Per tant, potser no espanyolitzaran els nens catalans, com predicava l'exministre, però se'ls hi podran fer fer tantes hores de castellà com dicti el govern espanyol.\nMolta fortuna va fer aquella afirmació de Josep Pla, que diu que "el que més s'assembla a un espanyol de dretes és un espanyol d'esquerres". Sigui com sigui, al catalanisme i a l'independentisme, la història sempre li ha demostrat que uns potser les hi llancen de cara mentre que els altres, les llancen igualment però per darrere. Per tant, sabent que cada dos per tres Espanya canvia la legislació d'ensenyament i que aprovar un decret encara és més fàcil que modificar una llei, ja podem engegar el compte enrere per a una possible nova imposició del castellà. Sincerament, és poc versemblant que el PSOE vulgui blindar la immersió lingüística quan fa un any el PSC proposava flexibilitzar-la, o quan avui en dia té diputats que parlen en castellà al Parlament de Catalunya.\nUna vegada més, l'espanyolisme es reserva la possibilitat imposar la majoria que té a Espanya per deixar en paper mullat a Catalunya les voluntats de la majoria de catalans. És per això que cal mantenir viu el clam de Muriel Casals: que la Generalitat es faci valdre, que dignifiqui la seva legitimitat i que els dirigents enterrin aquesta "actitud dimissionària en qüestió de llengua" que fins i tot assenyala ni més ni menys que Josep-Lluís Carod-Rovira, especialment entre les primeres files de l'independentisme. Una actitud que, malgrat ho neguin, ara ha traspuat en aquest procés de reforma de la llei espanyola d'ensenyament, ja sigui perquè ERC no ha llegit aquesta lletra petita, per descuit, o perquè ha aconseguit una altra cosa a canvi. El fet és que aquesta reforma pot ben ser un gol en pròpia porta; a la porteria de la immersió lingüística.